label_title: Bătălia de la Badr
label_desc: Bătălia de la Badr (în arabă:غزوة بدر - Ghazwat Badr) (17 Ramadan, anul 2 de la Hegira; 13 martie 624) a fost o bătălie-cheie din istoria islamului, și a fost prima dintr-o serie de bătălii dintre arabii musulmani și arabii păgâni din tribul Quraish, trib ce conducea orașul Mecca. Această bătălie, victorioasă pentru Mahomed și oștenii săi -mujahidun (refugiati din Mecca la Medina) și „Ansar” locali, menționată și în Coran a rămas în tradiția istorică a islamului și a arabilor ca o pildă a calităților militare ale lui Mahomed și a succesului motivației legate de noua credință monoteistă, însoțită de un spirit de disciplină și un dispreț față de moarte. 